בס"ד

**סדר חזרת הש"צ בתעניות**

ואומר לפניהן עשרים וארבעה ברכות: י"ח שבכל יום ומוסיף עליהן עוד שש.

ואלו הן:

1. זכרונות
2. ושופרות
3. אל ה' בצרתה לי קראתי ויענני (תהלים קכ, א)
4. אשא עיני אל ההרים (תהלים קכא, א)
5. ממעמקים קראתיך ה' (תהלים קל, א)
6. תפלה לעני כי יעטוף (תהלים קב, א)

ר' יהודה אומר: לא היה צריך לומר זכרונות ושופרות

אלא אומר תחתיהן:

1. רעב כי יהיה בארץ דבר כי יהיה (מלכים א ח, לז)
2. אשר היה דבר ה' אל ירמיהו על דברי הבצרות (ירמיהו יד, א)

ואומר חותמיהן:

[אומר: ראה נא בעניינו וריבה ריבנו ומהר לגאלנו]

**על הראשונה** [ראשונה לברכות ארוכות] **הוא אומר:**

מי שענה את **אברהם** בהר המוריה הוא יענה אתכם וישמע בקול צעקתכם היום הזה **ברוך אתה ה' גואל ישראל**.

רבי ביבי אבא בשם ר' יוחנן אמר אברהם לפני הקב"ה רבון העולמים גלוי וידוע לפניך שבשעה שאמרת לי להעלות את יצחק בני היה לי מה להשיב ולומר לפניך אתמול אמרת לי כי ביצחק יקרא לך זרע ועכשיו את אומר והעלהו שם לעולה. ח"ו לא עשיתי כן אלא כבשתי את יצרי ועשיתי רצונך כן יהי רצון מלפניך ה' אלהי שבשעה שיהיו בניו של יצחק בני נכנסים לידי צרה ואין להם מי ילמד עליהם סניגוריא אתה תהא מלמד עליהם סניגוריא. ה' יראה את נזכר להם עקידתו של יצחק אביהם ומתמלא עליהם רחמים (ירושלמי תענית).

\_\_\_\_\_\_\_\_\_\_\_\_\_\_\_\_\_

**לדעת חכמים**: אומר פסוקי זכרונות.

**לדעת רבי יהודה אומר**: "רָעָב כִּי יִהְיֶה בָאָרֶץ דֶּבֶר כִּי יִהְיֶה שִׁדָּפוֹן יֵרָקוֹן אַרְבֶּה חָסִיל כִּי יִהְיֶה כִּי יָצַר לוֹ אֹיְבוֹ בְּאֶרֶץ שְׁעָרָיו כָּל נֶגַע כָּל מַחֲלָה: כָּל תְּפִלָּה כָל תְּחִנָּה אֲשֶׁר תִּהְיֶה לְכָל הָאָדָם לְכֹל עַמְּךָ יִשְׂרָאֵל אֲשֶׁר יֵדְעוּן אִישׁ נֶגַע לְבָבוֹ וּפָרַשׂ כַּפָּיו אֶל הַבַּיִת הַזֶּה: וְאַתָּה תִּשְׁמַע הַשָּׁמַיִם מְכוֹן שִׁבְתֶּךָ וְסָלַחְתָּ וְעָשִׂיתָ וְנָתַתָּ לָאִישׁ כְּכָל דְּרָכָיו אֲשֶׁר תֵּדַע אֶת לְבָבוֹ כִּי אַתָּה יָדַעְתָּ לְבַדְּךָ אֶת לְבַב כָּל בְּנֵי הָאָדָם: לְמַעַן יִרָאוּךָ כָּל הַיָּמִים אֲשֶׁר הֵם חַיִּים עַל פְּנֵי הָאֲדָמָה אֲשֶׁר נָתַתָּה לַאֲבֹתֵינוּ:".

טעמו של רבי יהודה: לפי שאין אומרים זכרונות ושופרות אלא בראש השנה וביובלות ובשעת מלחמה.

**על השניה הוא אומר:** [זוהי הברכה הראשונה מתוך שש ברכות המיוחדות לתענית]

מי שענה את **אבותינו על ים סוף** הוא יענה אתכם וישמע קול צעקתכם היום הזה **ברוך אתה ה' זוכר הנשכחות**.

רש"י: אומרה בזכרונות לפי שהיו ישראל נשכחים במצרים כמה שנים ונתייאשו מן הגאולה וזכרם המקום וגאלם. **\_\_\_\_\_\_\_\_\_\_\_\_\_\_\_\_\_**

**לדעת חכמים**: אומר פסוקי שופרות.

**לדעת רבי יהודה**: אומר "אֲשֶׁר הָיָה דְבַר יְהֹוָה אֶל יִרְמְיָהוּ עַל דִּבְרֵי הַבַּצָּרוֹת: אָבְלָה יְהוּדָה וּשְׁעָרֶיהָ אֻמְלְלוּ קָדְרוּ לָאָרֶץ וְצִוְחַת יְרוּשָׁלַם עָלָתָה: וְאַדִּירֵיהֶם שָׁלְחוּ צְעִירֵיהֶם לַמָּיִם בָּאוּ עַל גֵּבִים לֹא מָצְאוּ מַיִם שָׁבוּ כְלֵיהֶם רֵיקָם בֹּשׁוּ וְהָכְלְמוּ וְחָפוּ רֹאשָׁם: בַּעֲבוּר הָאֲדָמָה חַתָּה כִּי לֹא הָיָה גֶשֶׁם בָּאָרֶץ בֹּשׁוּ אִכָּרִים חָפוּ רֹאשָׁם: כִּי גַם אַיֶּלֶת בַּשָּׂדֶה יָלְדָה וְעָזוֹב כִּי לֹא הָיָה דֶּשֶׁא: וּפְרָאִים עָמְדוּ עַל שְׁפָיִם שָׁאֲפוּ רוּחַ כַּתַּנִּים כָּלוּ עֵינֵיהֶם כִּי אֵין עֵשֶׂב: אִם עֲוֹנֵינוּ עָנוּ בָנוּ יְהֹוָה עֲשֵׂה לְמַעַן שְׁמֶךָ כִּי רַבּוּ מְשׁוּבֹתֵינוּ לְךָ חָטָאנוּ: מִקְוֵה יִשְׂרָאֵל מוֹשִׁיעוֹ בְּעֵת צָרָה לָמָּה תִהְיֶה כְּגֵר בָּאָרֶץ וּכְאֹרֵחַ נָטָה לָלוּן: לָמָּה תִהְיֶה כְּאִישׁ נִדְהָם כְּגִבּוֹר לֹא יוּכַל לְהוֹשִׁיעַ וְאַתָּה בְקִרְבֵּנוּ יְהֹוָה וְשִׁמְךָ עָלֵינוּ נִקְרָא אַל תַּנִּחֵנוּ".

**על השלישית הוא אומר:**

מי שענה את **יהושע בגלגל** הוא יענה אתכם וישמע בקול צעקתכם היום הזה **ברוך אתה ה' שומע תרועה**.

רש"י: לפי שנענה בשופרות ביריחו וזהו בעוד שהיו ישראל בגלגל.

\_\_\_\_\_\_\_\_\_\_\_\_\_\_\_\_\_

[אומר את מזמור "אל ה' בצרתה לי קראתי ויענני"]

**על הרביעית הוא אומר:**

מי שענה את **שמואל במצפה** הוא יענה אתכם וישמע **בקול צעקתכם** היום הזה **ברוך אתה ה' שומע צעקה**.

["וַיֹּאמֶר שְׁמוּאֵל קִבְצוּ אֶת כָּל יִשְׂרָאֵל הַמִּצְפָּתָה **וְאֶתְפַּלֵּל** בַּעַדְכֶם אֶל ה'... **וַיִּזְעַק** שְׁמוּאֵל אֶל ה' בְּעַד יִשְׂרָאֵל וַיַּעֲנֵהוּ ה'".

לפי הברייתא, חותם: ברוך אתה ה' שומע תפילה.

\_\_\_\_\_\_\_\_\_\_\_\_\_\_\_\_

[אומר את מזמור "אשא עיני אל ההרים"]

**על החמישית הוא אומר:**

מי שענה את **אליהו בהר הכרמל** הוא יענה אתכם וישמע בקול צעקתכם היום הזה **ברוך אתה ה' שומע תפלה**.

["**עֲנֵנִי ה' עֲנֵנִי** וְיֵדְעוּ הָעָם הַזֶּה כִּי אַתָּה ה' האלקים"].

לפי הברייתא, חותם: ברוך אתה ה' שומע צעקה.

רש"י: אליהו נענה בהר הכרמל, מעין אשא עיני אל ההרים.

\_\_\_\_\_\_\_\_\_\_\_\_\_\_\_\_\_

[אומר את מזמור "ממעמקים קראתיך ה' "]

**על הששית הוא אומר:**

מי שענה את **יונה ממעי הדגה** הוא יענה אתכם וישמע בקול צעקתכם היום הזה **ברוך אתה ה' העונה בעת צרה**.

רש"י: מעין ממעמקים קראתיך ה'. ו"עונה בעת צרה", שכן כתיב ביונה: קָרָאתִי מִצָּרָה לִי אֶל ה' וַיַּעֲנֵנִי מִבֶּטֶן שְׁאוֹל שִׁוַּעְתִּי שָׁמַעְתָּ קוֹלִי.

\_\_\_\_\_\_\_\_\_\_\_\_\_\_\_\_\_

[אומר את מזמור "תפילה לעני כי יעטוף]

**על השביעית הוא אומר:**

מי שענה את **דוד ואת שלמה בנו בירושלים** הוא יענה אתכם וישמע בקול צעקתכם היום הזה **ברוך אתה ה' המרחם על הארץ**.

רש"י: וַיְהִי רָעָב בִּימֵי דָוִד שָׁלֹשׁ שָׁנִים שָׁנָה אַחֲרֵי שָׁנָה וַיְבַקֵּשׁ דָּוִד אֶת פְּנֵי ה' ".

שלמה - כשהכניס הארון לבית קדש הקדשים.

חותם מרחם על הארץ שהן התפללו על ארץ ישראל.

למרות שדוד ושלמה קדמו ליונה הנביא, מאחרים את תחינתם לתחינתו של יונה הנביא, כדי לחתום את סדר הברכות בברכת מרחם על הארץ.

לפי סומכוס, חותם: **ברוך אתה ה' משפיל הרמים**.

רש"י: במקום ברוך מרחם, שהכניעם במטר, ששבו בתשובה.

וחוזר לסדר התפילה הרגיל: רפאנו ה' ונרפא וכו'

|  |  |  |
| --- | --- | --- |
|  | כדתניא | ואית דאמרי כדתניא |
| 1 | ואומר לפניהם עשרים וארבע ברכות,שמונה עשרה שבכל יום ומוסיף עליהן עוד שש**סדר הברכות בגבולין****ברכה ראשונה - גואל ישראל וחתימתה**בגואל ישראל מאריךובחותמה הוא אומר:1. מי שענה את אברהם בהר המוריה הוא יענה אתכם וישמע בקול צעקתכם היום הזה.
2. ברוך גואל ישראל.

**עניית אמן ותקיעה**1. והן עונין אחריו אמן
2. וחזן הכנסת אומר להם: תקעו בני אהרן תקעו.

**ברכה שנייה - זוכר הנשכחות**וחוזר ואומר:1. מי שענה את אבותינו על ים סוף הוא יענה אתכם וישמע בקול צעקתכם היום הזה.
2. ברוך זוכר הנשכחות.

**עניית אמן ותרועה**1. והן עונין אחריו אמן.
2. וחזן הכנסת אומר להם: הריעו בני אהרן הריעו.

**תקיעה ותרועה לסירוגין**וכן בכל ברכה וברכה,באחת אומר תקעו ובאחת אומר הריעו. | אומר לפניהן עשרים וארבע ברכות,שמונה עשרה שבכל יום ומוסיף עליהן עוד שש.**ואותן שש היכן אומרן?****בין גואל לרופא חולי.****ברכה ראשונה - גואל ישראל**ומאריך בגאולה**עניית אמן**והן עונין אחריו אמן על כל ברכה וברכה. |
| **2** | **הבדל בין גבולין למקדש**במה דברים אמורים? בגבוליןאבל במקדש אינו כןלפי שאין עונין אמן במקדש.**מקור לדין: אין עונין אמן במקדש**ומנין שאין עונין אמן במקדש?שנאמר: קומו ברכו את ה' אלהיכם מן העולם עד העולם ויברכו שם כבודך ומרומם על כל ברכה ותהלה.**מענה על כל ברכה בנפרד**יכול על כל ברכות כולן לא תהא אלא תהלה אחת?ת"ל:ומרומם על כל ברכה ותהלה - על כל ברכה תן לו תהלה. | **הבדל בין גבולין למקדש בחתימת גואל ישראל**וכך היו נוהגין בגבולין,אבל במקדש היו אומרים:ברוך ה' אלהי ישראל מן העולם ועד העולם ברוך גואל ישראל.ולא היו עונין אחריו אמן.וכל כך למה?לפי שאין עונין אמן במקדש.**מקור לדין: אין עונין אמן במקדש ומענה על כל ברכה בנפרד**ומנין שאין עונין אמן במקדש?שנאמר: קומו ברכו את ה' אלהיכם מן העולם ועד העולם ויברכו (את) שם כבודך ומרומם על כל ברכה ותהלה - על כל ברכה וברכה תן לו תהלה. |
| **3****4** | **ברכה ראשונה גואל ישראל - נוסח חתימת הברכה במקדש**ואלא במקדש מהו אומר?1. ברוך ה' אלהים אלהי ישראל מן העולם ועד העולם ברוך גואל ישראל.

**עניית בשכמל"ו ותקיעה**1. והן עונין אחריו: ברוך שם כבוד מלכותו לעולם ועד.
2. וחזן הכנסת אומר להם: תקעו הכהנים בני אהרן תקעו.

**ברכה שנייה במקדש**1. וחוזר ואומר: מי שענה את אברהם בהר המוריה הוא יענה אתכם וישמע בקול צעקתכם היום הזה.
2. ברוך ה' אלהי ישראל זוכר הנשכחות.
3. והם עונים אחריו: בשכמל"ו.
4. וחזן הכנסת אומר להם: הריעו הכהנים בני אהרן הריעו וכו'

וכן בכל ברכה וברכה,באחת אומר תקעו ובאחת אומר הריעועד שגומר את כולן.וכך הנהיג ר' חלפתא בצפוריור' חנניה בן תרדיון בסיכני.וכשבא דבר לפני חכמים אמרו:לא היו נוהגין כן אלא בשערי מזרח ובהר הבית. | **ברכה ראשונה גואל ישראל - נוסח חתימת הברכה במקדש**1. על הראשונות הוא אומר: ברוך ה' אלהי ישראל מן העולם ועד העולם. ברוך גואל ישראל.

**עניית בשכמל"ו ותקיעה**1. והן עונין אחריו: ברוך שם כבוד מלכותו לעולם ועד.
2. וחזן הכנסת אומר: תקעו כהנים תקעו.
3. וחוזר ואומר: מי שענה את אברהם בהר המוריה הוא יענה אתכם וישמע בקול צעקתכם היום הזה.(והן תוקעין ומריעין ותוקעין).

**ברכה שנייה במקדש**1. ועל השניה הוא אומר: ברוך ה' אלהי ישראל מן העולם ועד העולם. ברוך זוכר הנשכחות.
2. והן עונין אחריו: ברוך שם כבוד מלכותו לעולם ועד.
3. וחזן הכנסת אומר: הריעו בני אהרן הריעו.
4. ואומר: מי שענה את אבותינו על ים סוף הוא יענה אתכם וישמע בקול צעקתכם היום הזה.

והם מריעין ותוקעין ומריעין.וכן בכל ברכה וברכה,באחת אומר תקעו ובאחת אומר הריעו,עד שיגמור את הברכות כולן.וכך הנהיג ר' חלפתא בצפוריור' חנניה בן תרדיון בסיכני.וכשבא דבר אצל חכמים אמרו:לא היו נוהגין כן אלא בשערי מזרח ובהר הבית: |